مازرونی زوون

مازِرونی، مازِنی زوون، تَوِری زوون، تاتی یا گِلِکی یا گالِشی  اتا ئیرونی زوون هسّه كه ئیرونِ مازرون، سمنون، گلسّون، البرز و تهرونِ اوستانِ دله ونجه گپ زنّه. اینتا زوون غربی‌شومال‌ِ‌ دسته تاریخی نظر جه، پارتی زوون جه پیوند دانّه.DIMLĪ in Encyclopædia Iranica = Linguistic position of Dimlī. After their migration in the Middle Ages, for almost a millennium the Dimlīs had no direct contact with their closest linguistic relatives. Nevertheless, their language has preserved numerous isoglosses with the dialects of the southern Caspian region, and its place in the Caspian dialect group of Northwest Iranian is clear. The Caspian dialects comprise Ṭālešī, Harzan(d)ī, Gūrānī, Gīlakī, Tabari, and some dialects in Tātī-speaking areas and in the area around Semnān. Historically the Caspian dialects belong to the “Northwest Iranian group of languages” and are related to Parthian (see Windfuhr). The isoglosses are of historical phonetic, morphological, and lexical order, Garnik Asatrianin Variations of the language of "Pahalvi" are still spoken among Iranians.The Kurds of Iran as well as many Kurds of Turkey and Iraq speak variations of Pahlavi. Turks cannot understand Kurdish and require interpreters to communicate with Kurds who speak Sorani and/or Kurmanjii (variations of Pahalvi amongst Kurds). The people of northern Iran speak variations of Pahalvi as well - Mazandarani and Gilani for example. Baluchi in southeast Iran also has Pahlavi elements (e.g. Ahsen "Iron" or "Eisen" in English and Ahsan in Pahlavi - "Ahsen" is not "Iron" in Turkish), By Dr. Kaveh Farrokh

مازرونی اتا هندی-ایرانی زوون هسته که ایرانیج زوونون دَسته دله دَره و این زوونون شمال‌غربی رَجه دله جا گیرنه. شمال‌غربی ایرانیج مهم‌ترین زوونون کوردی، گیلکی، تالشی، بلوچی، زازاکی و... هستنه که زوون‌شناس‌ون معتقد هستنه که اینان زوون‌ون مازرونی جه خله نزدیکنه.

بعضی زوون‌شناسون شمال‌غربی ایرانیج ره چنتا پچیک‌ته گروه جا تقسیم کانّه و مثلاً کوردی گروه دله کورمانجی، سورانی و... ره قِرار دِنّه و کاسپینی زوونون ِگروه دله گیلکی، مازرونی، تالشی، سمنانی و تاتی ره جا دِنّه.

تبری زوون اتی قدیمی زوون حیساب وانه که قمری تقویم اولین قرون گادِر تاریخ‌شناسون وه ره بشناسینه و ثبت هاکردنه. این زوون شه وسّه ات‌خله ادبیات داشته و اتی رسمی زوون بی‌یه که ونه ویشته کتابون تراپرا بیه. قدیمی‌ترین بنویشته‌ونی که این زوون جه باقی دَره، قرن چاروم به بعد شِنه.
شواهد نشون دنه که مازرونی زوون قرن ۷ به این دیم ، اتا رسمی زوون بوی‌یه و فارسی زوونه جا ره بئی‌ته، قرآنون تافسیر و عربی دینی کتابون ترجمه نشون دنه که بجای اینکه  ایرون  رسمی  زوون جه که فارسی بی‌یه ترجمه بواشه ، مازرونی ترجمه بوی‌یه که وه نشون دنه فارسی زوون مازرون و گیلون دله اعتبار نداشته.

ای پاس که مازرونی زوون، طبرسّون دله قت بئی‌ته افر عرفانی و آسنی کتابون مازرون زوون جه بنویشته بوی‌یه 
بسلاب (بِسینگلا) جاودون نومه که اتا صوفی کتاب بی یه و  فقه تصوف حروفی خوری بی یه گه فضل الله نعیمی  اینتا  ره  مازرونی زوون جه بنویشته یا نوم نومه کتاب که مجموعه آسنیونی هسته که نعیمی شه خُوئون دله بدی‌یه
یا محبت نومه که درباره ی عشق و عرفان هسته
محرمنومه کتاب هم دره که توسط سید اسحق استرآبادی بنویشته بئیه.

افر تاریخی بنویشته‌ئون که مازرونی زوون جه بنویشته بئیه: ۱.تفسیر قران سورتچی(قرن۷) ۲.مقامات الحریری(قرن۷) ۳.تاریخ تبرستان(قرن۷) ۴.جاودان نامه(قرن۸) ۵.نوم نامه(قرن۸) ۶.محبت نامه(قرن۸) ۷.الکفایه(قرن۹) ۸.الابانه(قرن۹) ۹.تفسیر کتاب الله(قرن۹) ۱۰.تفسیر مغنیسا(قرن۹) ۱۱.دوم مشیخ زیدی(قرن۹) ۱۲.سوم مشیخ زیدی(قرن۹) ۱۳.قصیده طنطرانیه(قرن۹) ۱۴.اشعار امیر پازواری(قرن۹) ۱۵.محرم نامه(قرن۹) همچنین افر امی گت گتون نظم و نثر دله : ۱.مرزبان باوندی(قرن۳) ۲.علی پیروزه(قرن۴) ۳.مسته مرد(قرن۴) ۴.کاووس وشمگیر(قرن۵) ۵.قاضی هجیم(قرن۶) ۶.باربد جریر طبری(قرن۶) ۷.گردبازو یزدگرد باوندی(قرن۶) ۸.اسپهبد خورشید ممطیری(قرن۶) ۹.ابراهیم معینی(قرن۶) ۱۰.ابولعمرو(قرن۶) ۱۱.قطب رویانی(قرن۷) ۱۲.امیر علی(قرن۷) ۱۳.کیا افراسیاب چلاوی(قرن۸) ۱۴.کیا داوود چلاوی(قرن۸) ۱۵.حسن کیا چلاوی(قرن۸) ۱۶.ملا فضل الله حروفی استرآبادی(قرن۸) ۱۷.سید عبدالعظیم مرعشی(قرن۹) ۱۸.شیخ العجم امیر پازواری(قرن۹) ۱۹.ابولفضل ابن شهردویر دیلمی(قرن۹) ۲۰.محمد تنجلی (نگارنده تفسیر مغنیسا قرن۹) ۲۱.سید اسحق

 زوون یا لهجه بی‌ین 

این سوال ره خله پرسنّه که مازرونی اتا زوون هسته یا گویش و لهجه. گتِ زوون‌شناسون گویش (انگلیسی جه: dialect) ره اینطی تعریف کانّه که «ات‌چی هسته که زوون (انگلیسی جه: language) و لهجه (انگلیسی جه: accent) میون دَواشه؛ گویش لهجه‌ی تون هَمِّس‌تر هسته و زوون جه تَنِک‌تر» تبری متون، حبیب برجیان، نشر: آیینه میراث، ص=308 همینسه اتا ثابت سامون این سه‌تا تعریف میون دَنی‌یه. اسا هر زوونی ره بنشنه چن‌طی بررسی هاکردن که زوون، گویش یا لهجه هسته. اینجه دِطی مازرونی ره بررسی کامبی:

جامعه‌شناسی جه
جامعه‌شناسی دله گانّه که هر کشور دله فقط رسمی زوونون ره بَنشنه بائوتن «زوون» و بقیه «گویش یا لهجه» هستنه. همینسه ایران دله فقط ونه «فارسی» ره بائوتن «زوون»؛ حتا عربی زوون که خله کشورون دله «زوون» هسته و دِنیا دله فارسی جه معروفته هسته، اینجه «گویش» حیساب وونه.تبری متون، حبیب برجیان، نشر: آیینه میراث، ص=308

زوون‌شناسی جه

گویش‌شناسی و زوون‌شناسی دله اِشنِّه که «گفتار» چِطی هسته. این علم دله هِچکی شه ماری‌زوون جه غلط گپ نَزِنده. ونه دله فرق نَکانده که شمه پَلی تلویزون ِاتا گزارش‌کَر دَره گپ زنده یا اتا ذهنی ‎عقب‌دکِت، یعنی مثلاً نتوندی باوّی «دیوار»  کلمه، «تیفال» جه درست‌ته هسته.

زوون‌شناسی دله اتا جامع تعریف دَنی‌یه که زوون و گویشفرق ره سِراغ هاده. مثلاً «سیوندی» بتونده هم زوون بائه، هم گویش بائه. «گویش» هسته چون اتا پچوک مَله دله ویشته گپ‌بَزه نَوانه؛ «زوون» هم هسته چون ونه نزدیکی زوونی دَنی‌یه که ونه واری بائه.تبری متون، حبیب برجیان، نشر: آیینه میراث، ص=312 

مازرونی ره این روش دله «زوون» دونّه؛ چون وه شه ات‌خله لهجه دارنه که این لهجه‌‌ها همدیگه جا نزدیکنه، مازرونی قدیمی بنویشت و مکتوبات هم دارنه، وه دستور زبان دارنه که بقیه زوونا جه هم فرق کنِّه.تبری متون، حبیب برجیان، نشر: آیینه میراث، ص=313 

زوون‌شناسون گانّه که اگه مازرونی، فارسی گویش هسته، ونه اتا قدیمی زوون جه بَییته بَیی‌بائه. مازرون زوون اتا رج دله دَره که وشون ره گانّه «شمال‌غربی ایرانیج». زوونونی که این رج دله درنه احتمالاً «پارتی زوون» یا همون «اشکانی پهلوی» باقی‌بموندست هستنه. اینان زوون جه گلکی، تالشی، کومشی و زازاکی خله مازرونی ره موندنّه. این رج دله کوردی و بلوچی و... هم دَرنه ولی فارسی اتا رَج دیگه دله دَره و ونه منشأ احتمالاً چیز دیگه هسته. تبری متون، حبیب برجیان، نشر: آیینه میراث، ص=314

ولی فارسی و مازرونی یک قرن اخیر هئی جه نزدیک بینه و مردم خله کلمات ره گپ بزوئن گدر کپتل کنّه و فارسی کلمات اینتی این زوون دله ویشته بینه. تهرونِ نیشتگا بیّن و اقتصادِ رونق بیتن و مردمِ جابجا بیّن باعث هسته که این دِ زوونِ اشتراکات دکّل ویشته‌ته بوو. با این چنین مازرونی زوون خله فارسی دیم‌به‌دیم مقاومت کنده و ونه گرامر حلا فارسی جه کاملاً سیوا بموندسته و ونه کلمات هم اکثراً فارسی جه مستقل هستنه. مازرونی با این که ترکمونی و تورکی زوونون جه هم‌سایگی داشته، ولی خله کم تورکی کلمات ونه دله پشو بخردنه. بعضی کلمات هم روسی زوون جه قاجارون دوره که روس‌ها مازرون ره اشغال داشتنه، این زوون دله بموندسته. (سمشکه، میچکا، سموار، لوتکا، ویاز، سوسکه و... دستوری.

 فارسی  مازرونی زازاکی کوردی از  جه/جا را ژی/له بالا جور جور ژۆر پَز پَجپج پێژ
 فارسی  مازرونی زازاکی پارتی پایین  جـِر/جیر جر ژێر

 زوون نوم 
 مازرونی 
مازرونی مردمون شه ره مازرونی نومنه و شه زوونه مازرونی گاننه. شهریون مازرون شه شهره دله شه زوونه مازرونی نومنه و شه ره مازرونی خطاب کاننه و شه ره گالش (کوهی،دامدار) و گلک (رعیت، کشاورز) و تات (کوهی) جه که مازرون دله درنه سوا دوننه هرچند تمام وشون طبری حساب وونه.

تبری مردمون قدیم گدر شه زوونه طبری و مازندرانی گاتنه و اسا مازرونی مردمون وقتی مازرونی ترانه خوندنه گاننه تَبری یا تَوری خومبی. تاریخه دله مازرون زوون ره طبری و مازرونی گاتنه.

 گِلِکی 
مازرونی مردمون شه زوون ره گِلِکی نومنّه و اینتی که پشوگرون ، چکه پرسی هکاردنه هنتا مازرون مردمون شه زوون ده ره گلیکی گننه. .ولی دقیقاً میّن نی‌یه که‌تاسا این اسم استفاده وونه و مازرون دله نوم تاتی، گالشی و مازرونی هم استفاده وونه. شه زوون ره گِلِکی بنومستن مازرونی مردم روستایی میون عمومیت دارنه. 
هیچ‌کامین از کتابونی که خارِ منبع بائن یا معتبر سایتون، هنتا گیلکی و مازرونی ِفرق وسّه تحقیق کاملی بجا نیاردنه. بعضی گلکی ره نوم لهجه ای از زوون طبری دوننه گننه طبری زوونه شامل گلکی، گالشی، تاتی، کتولی، مازرونی، طالقانی، شامرزایی و الیکایی وونه. بعضی ادعا کانّه که این دِتا لهجه اتا زوون‌شنه و وشون تفاوت اتنده هم نی‌یه که وشون ره مستقل دونیم ولی این منطقه‌ی گت‌ترون، که فهم‌متقابل ره شه ملاک و معیار گیرنه، گانّه مازرونی و گیلکی سیوا زوون هستنه و اتی مشترک تاریخچه دارنه. 

محمدصالح ذاکری اتا پژوهشی مقاله دله گانه «گلکی» ِکلمه مازرونی زوونه دله: کشاورز، دشت‌نشین و مله‌آدم معنی ره دنه و این گپ ِگواه وسّه چنتی تاریخی و میدانی شواهد هم یارنه. پاینده لنگرودی گیلک ره به معنی روستانشین کشاورزِ جلگه ای بیارده و بوته که فقط جلگه گیلون دله مردم شه ره گیلک گننه و شه زوونه گیلکی گننه ولی کوهسون گیلان دله مردم شه ره گالش و تات گننه و شه زوونه گالشی و تاتی گننه. نویسندگان پیشین طبری ره اتا قوم بومی طبرسون (مازرون) دله دونسنه که به زوون طبری صحبت کردنه و گیل ره اتا قوم جلگه گیلون دونسنه و دیلم ره اتا قوم کوهسون گیلون دله دونسنه و گیلک ره به معنی مردم عامی و رعیت و روستایی دونسنه که شهریون جه سوا بینه و گالش ره به معنی کوهنشین و دامدار و چوپان دونسنه.

درویشعلی کولاییان گنه این که مازرون دله هرکس طبری گپ زنده و گیلان دله هرکس گیلکی گپ زنه ره گننه گیلک، سِراق دِنه که ایرانِ شمالی مردمون قومی و هویتی پیوند چنده نزدیک هسته و تونده گواهی بوئه که تاریخی که اسا دکّل یاد هاکردمی ره دیار هاکنه. وه معتقد هسته که «گیلک» ِواژه سانسکریت زوون جه اِنه که مازرونی زوون جه ارتباط دارنه. وه اوّل اشاره کنده که «مختاباد» که گالشونِ سرپرست ره گننه، سانسکریت دله «آزاد» ِمعنی ره دِنه چون وشون لینگ کشاورزی و بنه جه بند نیّه و تونستنه هرکجه بورن ولی «گیل» تونده «کیل» ریشه جه بوئه که سانسکریت دله «بند» و «دَوِسته» آدم معنی ره دِنه. اینجه «ک» به «گ» بدل بیّه که بعضی دیگر واژه‌ئون دله هم سابقه دارنه.

حبیب برجیان گانه مازرون و گیلون شه زوونِ نوم ره گلکی خوندنّه و این نوم ره کاسپی زوونون ِبومی اسم دونده. وه این احتمال که مازرونی و گیلکی زوون اتا زنجیره‌ای زوون بوئن ره بررسی هاکرده. وه گنه که لهجه‌ئونی که چالوس تا شهسوار وَری گپ زنّه، نا کاملاً مازرونی جمع درنه و نا گیلکی جمع. وه تموم لهجه‌ها ره إندا ور إندا هاکرده و نتیجه بیته که گلکیِ فونتیک زنجیره‌ای زوون ره سِراق دِنه ولی گرامر پیوسته نی‌یه و لهجه‌ئونی که وشون ِجوغرافیا میونه کته، از نظر گرامری وشونِ جا اونجه نی‌یه.

 گالشی 
مازرونی مردمون کوهستون دله شه ره گالش نومنه و شه زوونه گالشی گاننه. گالشی مازرون، گالشی گیلانِ جا خیلی فرق دارنه. مناطق کوهسونی مازرون مانند سوادکوه و دودانگه و سه هزار و غیره و مناطق کوهسونی شرق گیلون مانند اشکورات و سیاهکل و غیره مردم شه ره گالش نومنه و شه زوونه گالشی گننه. گالش زوونه طبری دله به معنی کوهنشین و دامدار هسه ولی گالشون بسیاری درنه که شه ره اتا قوم سوا دوننه و شه زوونه بقیه جه متفاوت دوننه.

 تاتی 
مازرونی مردمون شه زوون ره تاتی نومنّه که این نوم ویشتر کوهستون دله استفاده وونه. صادق کیا اشاره کانده که بخشی مازرونی مردمون شه ره تات نومنّه و شه زوونه تاتی نومنّه. نیما یوشیج یتا مازرونی بیه که شه زوونه تاتی بخونسه و مازرونی مردمون ره تات بدونسه. محمدصالح ذاکری گانه مازرونه دله دشتی مردمون ره مازرونی و کوهی مردمون ره کوهی نومنّه. مردمون منطقه کوهسونی شرق مازرون و منطقه کوهسونی غرب گلسون یعنی نواحی هزارگری، کوهسون بهشهر، خلیل مله، سیدمیران، یخکش، اوارد، گلوگاه، کلباد، کوهسون کردکوی، سدن رستاق، کوهسون غربی گرگان و غیره شه ره تات نومنه و شه زوونه تاتی نمونه. نخستین بار رابینو سکنه بهشهر(اشرف) و استرآباد (سدن رستاق) ره با نام تات معرفی هاکرده.

 کتولی 
مازرونی مردمون غرب گلستون دله شه ره کتول نومنه و شه زوونه کتولی نومنه. مورخون گاننه کتولون مرکز طبرستونه جا گلستون بوردنه و هدف وشون مقابله با ترکمنون بیه ولی اسا وشون مشکلی با بقیه مردمون گلستون ندارننه. کتولی نوم اتا موسیقی مازرون دله هم هسه.

 الیکایی 
مازرونی مردمون گرمسار و آرادان دله شه ره اَلیکایی نومنه و شه زوونه اَلیکایی گاننه. اَلیکاییون اتا مازرونی مردمون هستنه که قدیم مازرونه جا گرمسار بوردنه و وشونه زوونه مازرونیه مازرون واری هسته.

 طالقونی 
مازرونی مردمون طالقان دله شه ره طالِقونی نومنه و شه زوونه طالِقونی نومنه. بخشی از وشون شه زوون بادسری یا بایزرودی یا تاتی نومنه. طالقونی مازرونیشون چالس و کلاردشت واری صحبت کاننه. گته ده، دیزان، دراپی، دهدر و مهران شهرونی هستنه که مازرونی گپ زننه.

 تاریخی کتابون دله 
 شماره  تاریخ نگارش  نوم زوون مازرونی مردمون  منبع نوم  نویسنده ۱  ۳۷۵ قمری  زبان طبرستان  احسن التقاسیم فی معرفه الاقلیم  عبدالله مقدسی ،۱۳۸۵، ص۳۶۸ ۲  ۳۷۸ قمری  زبان طبری  تاریخ قم  حسن بن محمد قمی، ۱۳۶۱، ص۲۲۶ ۳  ۳۸۳ قمری  زبان طبرستان  تاریخنامه طبری  ابوعلی بلعمی، ۱۳۸۰، ص۵۲۶ ۴  ۴۷۵ قمری  زفان طبری  قابوس نامه  عنصرالمعالی کیکاووس بن اسکندر ،۱۳۶۴، ص۹۸ ۵  ۴۹۵ قمری  زبان کوهی  نوروزنامه  خیام نیشابوری، ۱۳۸۵، ص۸۰ ۶  ۵۰۰ قمری  زبان طبری  تحفه القرائب  حاسب طبری، ۱۳۹۱، ص۱۶۲ ۷  ۶۰۷ قمری  زبان طبرستان  مرزبان نامه  سعدالدین وراوینی، ۱۳۷۶، ص۱۰ ۸  ۶۱۳ قمری  زبان طبری  تاریخ طبرستان  ابن اسفندیار، ۱۳۶۶، ج ۲، ص ۱۱۵ ۹  ۸۰۵ قمری  زبان طبری  تاریخ رویان  اولیالله آملی، ۱۳۱۳، ص۸۵–۱۱۱ ۱۰  ۸۱۸ قمری  زبان مازندرانی  جامع الالحان  عبدالقادر مراغی، ۱۳۸۸، ص۳۷۷ ۱۱  ۸۹۲ قمری  زبان طبری، زبان مازندرانی  تاریخ طبرستان و رویان و مازندران ظهیرالدین مرعشی، ۱۳۱۶، ص۱۵-۱۶-۱۹-۲۱-۲۷-۸۶-۸۷-۱۱۹-۲۳۵-۳۴۸-۴۳۹ ۱۲  ۱۰۲۷ قمری  زبان مازندرانی  سفرنامه پیترو دلاواله  پیترو دلاواله، ۱۳۸۰، ص۶۰۳ ۱۳  ۱۰۴۴ قمری  زبان مازندرانی، لغت مازندران  تاریخ مازندران  ملاشیخعلی گیلانی، ۱۳۵۲، ص۹۴ ۱۴  ۱۰۷۵ قمری  زبان مازندرانی  تاریخ خاندان مرعشی مازندران  میرتیمور مرعشی، ۱۳۵۶، ص۱۰–۳۶۴ ۱۵  ۱۰۷۸ قمری  لغت مازندران، لغت طبرستان  تحفه المونین  حکیم مؤمن تنکابنی، ص۳۷-۳۸-۷۲-۱۶۲-۲۲۵ ۱۶  ۱۲۶۰ قمری  زبان مازندری، زبان تبری، پهلوی تبرستانی  انجمن آرای ناصری  رضا قلی خان هدایت طبرستانی، ۱۳۳۸، ص۱۰۶-۱۱۷-۱۱۸-۱۵۴-۱۷۶-۲۷۴-۳۲۴-۳۶۰-۳۹۸-۴۱۵-۴۴۹-۵۹۰ ۱۷  ۱۲۶۰ قمری  لفظ پهلوی، زبان پهلوی  ریاض العارفین  رضا قلی خان هدایت طبرستانی، ص۵۵ ۱۸  ۱۲۶۴ قمری  مازندرانی  نصاب طبری  امیر تیمور قاجار ساروی، ۱۳۶۱، ص۵ ۱۹  ۱۸۴۲ میلادی  گویش مازندرانی  ترانه‌های محلی ساکنان کرانه‌های جنوبی دریای خزر  الکساندر خودزکو، ۱۳۵۴، ص۱۶–۲۴ ۲۰  ۱۲۷۶ قمری  مازندرانی  سفرنامه استرآباد و مازندران و گیلان  میرزا ابراهیم، ۱۳۵۵، ص۱۲۱-۱۳۵-۱۳۹-۱۹۷ ۲۱  ۱۸۵۹ میلادی  زبان محلی مازندرانی سفرنامهٔ شمال  چارلز فرانسیس مکنزی، ۱۳۵۹، ص۶۷ ۲۲  ۱۸۶۰ میلادی  مازندرانی  سفرنامه ملگونف به سواحل جنوبی دریای خزر  گریگوری ملگونف، ۱۳۶۴، ص۹۲–۴۵ ۲۳  ۱۲۸۲ قمری  زبان مازندرانی  سفرنامه ناصرالدین شاه  ناصرالدین شاه، ۱۳۴۹، ص۱۳۸-۱۴۰-۱۵۷ ۲۴  ۱۲۸۳ قمری  زبان مازندرانی  کنزالاسرار مازندرانی  امیر پازواری، ۱۳۴۹، ص۱۷–۱۸ ۲۵  ۱۲۸۸ قمری  زبان طبری  مجمع الفحصا  رضا قلی خان هدایت طبرستانی، ۱۳۴۰، ص۱۱۰۳ ۲۶  ۱۲۹۹ قمری  زبان مازندرانی  سفرنامه میرزا محمد مهندس  میرزا محمد مهندس، ۱۳۹۰، ص۴۲۳ ۲۷  ۱۳۲۴ قمری  زبان مازندرانی  مرات الوقایع مظفری  عبدالحسین خان سپهر، ۱۳۶۸، ص۱۵۳
  ۲۸  ۱۳۳۱ قمری  زبان مازندرانی  سفر مازندران و وقایع مشروطه  غلامحسین افضل الملک، ۱۳۷۳، ص۱۲۹ ۲۹  ۱۳۴۴ قمری  زبان مازندرانی  مازندران و استرآباد  رابینو، ۱۳۴۳، ص۳۶-۳۹-۱۲۶

 رِقِدبوردِن 
فارسی و مازرونی هرکومتا اتا رجه‌ ِدله درنه و هچ زوونی ارتباط هدی جه ندارننه. ولی ات‌خله کلمه فارسی ˇدله جه بموئه مازرونی ِدرون که باعث وونه تدریجاً مازرونی رِقِدبدائه بَواشه. این جدول ِدله ات‌سری کلمه که مازرونی ِاسایی زوون و اصیل کلمات ره سِراق دنه ره بنشنه هارشائن:تبری متون، حبیب برجیان، نشر: آیینه میراث، ص=316-7 

یونسکو گزارش دله گنه که مازرونی زوون هنتا در حال احتزار و مرگِ زوون‌ها رج دله قرار نیته.اطلس زبان‌های درخطر یونسکوhttps://www.khabaronline.ir/news/737198/موشن-گرافیک-گزارش-یونسکو-از-گویش-های-منقرض-شده-و-در-حال-انقراضhttps://web.archive.org/web/20211109203828/https://plus.irna.ir/news/83227819/%D9%83%D8%AF%D8%A7%D9%85-%D8%B2%D8%A8%D8%A7%D9%86-%D9%87%D8%A7-%D9%88-%DA%AF%D9%88%DB%8C%D8%B4-%D9%87%D8%A7%DB%8C-%D8%A7%DB%8C%D8%B1%D8%A7%D9%86%DB%8C-%D8%AF%D8%B1-%D9%85%D8%B9%D8%B1%D8%B6-%D8%AE%D8%B7%D8%B1-%D9%86%D8%A7%D8%A8%D9%88%D8%AF%DB%8C-%D9%87%D8%B3%D8%AA%D9%86%D8%AF اما فعالان محلی در مازندران می‌گویند این زبان در خطر مرگ است.https://web.archive.org/web/20200926045823/http://www.shomalnews.com/view/157617/%D8%B2%D8%A8%D8%A7%D9%86-%D9%85%D8%A7%D8%B2%D9%86%DB%8C-%D8%AF%D8%B1-%D8%AE%D8%B7%D8%B1-%D9%86%D8%A7%D8%A8%D9%88%D8%AF%DB%8C%21/https://web.archive.org/web/20210807035909/http://www.mazandnume.com/fullcontent/14179/%DA%86%D9%82%D8%AF%D8%B1-%D8%AA%D8%A7-%D8%A7%D9%86%D9%82%D8%B1%D8%A7%D8%B6-%DA%A9%D8%A7%D9%85%D9%84-%D8%B2%D8%A8%D8%A7%D9%86-%D9%85%D8%A7%D8%B2%D9%86%D8%AF%D8%B1%D8%A7%D9%86%DB%8C-%D8%A8%D8%A7%D9%82%DB%8C-%D9%85%D8%A7%D9%86%D8%AF%D9%87-%D8%A7%D8%B3%D8%AA%D8%9F-/ اتا محلی تحقیق دره که گانه حدود ۶۰ درصد خانواده‌ها مازرون دله شه وچون جه فارسی گپ زنّه. محمد صالح ذاکری این مسئله ره مازرون زوون آینده وسّه خطرناک اعلام هاکرده و گنه که هر چی شونه خانواده‌ئون شه وچون جه کمته مازرونی صحبت کنّه و اینتی این زوون در خطر کفنه.http://www.irna.ir/fa/News/82312952

 اصیل ِمازرونی  اسایی مازرونی  فارسی پرزاPerza  پِسِرPeser پور/پسَرPur/Pesar زیلهZile  دِلDel  دِلDel زوماZuma  دومادDumad  دامادDamad بِفرهBefre  ابرو/بفرهAbru/Befre ابروAbru اَرشArŝ  خرس/اشXers/Aŝ  خرسXers

 ادبیات 
افر تاریخی ˇبنویشته‌ئون که مازرونی ˇزوون جه بنویشته بئیه: ۱.تفسیر قران سورتچی(قرن۷) ۲.مقامات الحریری(قرن۷) ۳.تاریخ تبرستان(قرن۷) ۴.جاودان نامه(قرن۸) ۵.نوم نامه(قرن۸) ۶.محبت نامه(قرن۸) ۷.الکفایه(قرن۹) ۸.الابانه(قرن۹) ۹.تفسیر کتاب الله(قرن۹) ۱۰.تفسیر مغنیسا(قرن۹) ۱۱.دوم مشیخ زیدی(قرن۹) ۱۲.سوم مشیخ زیدی(قرن۹) ۱۳.قصیده طنطرانیه(قرن۹) ۱۴.اشعار امیر پازواری(قرن۹) همچنین افر امی گت گتون نظم و نثر دله : ۱.مرزبان باوندی(قرن۳) ۲.علی پیروزه(قرن۴) ۳.مسته مرد(قرن۴) ۴.کاووس وشمگیر(قرن۵) ۵.قاضی هجیم(قرن۶) ۶.باربد جریر طبری(قرن۶) ۷.گردبازو یزدگرد باوندی(قرن۶) ۸.اسپهبد خورشید ممطیری(قرن۶) ۹.ابراهیم معینی(قرن۶) ۱۰.ابولعمرو(قرن۶) ۱۱.قطب رویانی(قرن۷) ۱۲.امیر علی(قرن۷) ۱۳.کیا افراسیاب چلاوی(قرن۸) ۱۴.کیا داوود چلاوی(قرن۸) ۱۵.حسن کیا چلاوی(قرن۸) ۱۶.ملا فضل الله حروفی استرآبادی(قرن۸) ۱۷.سید عبدالعظیم مرعشی(قرن۹) ۱۸.شیخ العجم امیر پازواری(قرن۹) ۱۹.ابولفضل ابن شهردویر دیلمی(قرن۹) ۲۰.محمد تنجلی (نگارنده تفسیر مغنیسا قرن۹)

مسالک و ممالکˇ کتاب ˇدله اولیه قرن‌های اسلامی ˇگادِر دیلمان و تبرستون ِزوون جه گپ بَزه وانه. ابوعبدالله‌مقدسی گانه: «کومش و گرگانˇ زوون هِدی جه نزدیک هسته. ها بکار شونه و گانّه هاکن و هاده و اینان قشنگه، و تبرستونˇ زوون هم وشون جه نزدیکه ولی تبرستون ˇدله تندته گپ زنّه».احسن التّقاسیم فی معرفة الاقالیم، ص ۳۶۸ اینان جه فقط تومبی بفهمیم که مسلمونا اولیه قرونˇ دله این زوون ره بِشناسینه ولی تومبی بعضی دیگه منابع جه بفهمیم که این زوون جه کتابت هم کاردنه. وقتی ساسانیونˇ حکومِت رِقِدبورده، تبرستونˇ دله مَله‌یی حکومتون بَموندِستنه که مازرونی جه نوشتنه و خوندِستنه.واژه‌نامهٔ طبری، صادق کیا، تهران دانشگائ انتشارات، سال 1327، ص 10
 آثار از میان رفته کیا، همان، سال 1327
 مرزبون نومه که اسپهبد مرزبان بن رستم قرن چارومˇ دله وه ره بنویشته ولی اسا فقط ونه وَردِگاردسته‌ئون باقی بموندسته و ونه اصل دَنی‌یه.
 نیکی نومه مرزبان بن رستم اتا شعری ˇدیوان هم داشته که ابن اسفندیار شه کتاب ˇدله گانه «تبرستون ِنظم ِدستور» بی‌یه.
 باوند نومه اینتا کتاب شعر جه بی‌یه و میونهٔ قرون پنجم و شیشم بنویشته بی‌یه.
 شکره که خیام ِنوروزنومه ˇدله ونه نوم ره بَوِردنه.
 دَکلِسته آثارمتون طبری، حبیب برجیان، فصلنامه آئینه میراث، ضمیمه شماره 15، سال 1388، ص 13
قرون چاروم تا نهم هجری جه فقط بعضی آثاری بموندستنه که خله تَنِک‌تِرو دیگه کتابون ˇمیون دَرنه (قابوس نومه، ابن اسفندیار ِتبرستون ِتاریخ، اولیاءالله آملی ِرویان تاریخ و ظهیرالدین مرعشی ِتبرستون و رویان و مازرون تاریخ واری). این آثار ره صادق کیا و داوود منشی زاده و حبیب برجیان بررسی هاکردنه.

شیش‌تا دِ بیتی هم نظامی گنجویˇ خطی نسخه‌ئونˇ میون دَیینه که اسا «پاریس ملی کتابخانه» ˇدله دَرنه.افشار، ۱۳۸۳ و چارتا بیت هم عبدالقادر مراغی ِجامع الالحان دله بموندستنه.صادقی، ۱۳۷۳ شیخ علی گیلانی ˇتاریخ مازندران (قرن یازهم دله)، مؤمن تنکابنی ِتحفة المؤمنین (قرن یازهم)، فرهنگ انجمن آرای ناصری، آنندراج فرهنگ و ... دله هم بعضی تَنِک-تِرو بنویشته‌ئون دَرنه. کیا، ۱۳۲۶؛ عمادی، ۱۳۶۲؛ صمدی، ۱۳۷۲؛ قاسمی، ۱۳۸۳

این جدولˇ دله بتونّی بعضی تَنِک‌تِرو بنویشته‌ئون ره هارشین: برجیان، همان، ص 51 

 شماره  اختصار  گپ‌کَر؛ موضوع  قایده  قرن  منبع  توضیحات ۱  پیروجه  علی فیروزه ِخَوِری  ۱ بیت  ۴  ابن اسفندیار، ج ۱، ص ۱۳۷، ترجمه، ص ۸۷  بهار؛ کیا، ۱۳۲۷؛ منشی زاده ۲  مسته  مسته‌مرد یا دیواره‌وز؛ دِتا قطعه  ۹ بیت  ۴  ابن اسفندیار، ج ۱، ص ۱۳۹، ترجمه، ص ۸۸  کسروی؛ بهار؛ کیا، ۱۳۲۷؛ ادیب طوسی؛ منشی زاده ۳  کاووس  عنصرالمعالی کیکاووس، دِبیتی؛ جنگˇ دله بمردن خَوِری  ۲ بیت  ۵  کیکاووس، بکوشش نفیسی؛ ترجمه، ص ۸۷  کیا، ۱۳۲۷؛ ادیب طوسی، منشی زاده، عمادی، ۱۳۵۹ ۴  خورشید  اسپهبد خورشید ممطیر، دِبیتی اتا تاریخی حادثه ˇخَوری  ۲ بیت  ۶  ابن اسفندیار، ج ۱، ص ۱۰۸، ترجمه، ص ۶۱؛ اولیاءالله، بکوشش خلیلی، ص ۹۷؛ ظهیرالدین، بکوشش شایان، ص ۴۳  کسروی؛ کیا، ۱۳۲۷؛ منشی زاده ۵  باربد  باربد جریر طبری؛ اتا بیت دِتا یابو خوری ۱ بیت  ۶  ابن اسفندیار، ج ۱، ص ۱۱۳، ترجمه، ص ۶۵؛ اولیاءالله، بکوشش ستوده، ص ۱۳۴؛ ظهیرالدین، بکوشش دارن، ص ۶۵ بهار؛ کیا، ۱۳۲۷؛ ادیب طوسی ۶  گرده  گرده بازو؛ دِبیتی شه غم ˇوسّه ۲ بیت  ۶  ابن اسفندیار، ج ۲، ص ۱۱۵؛ ظهیرالدین، بکوشش شایان، ص ۱۷۷  کیا، ۱۳۲۷؛ منشی زاده ۷  ساری  ساری ِشاعرون؛ اتا بیت مُجیر ˇوسّه  ۱ بیت  ۶  ابن اسفندیار، ج ۲، ص ۹۷  کیا، ۱۳۲۷؛منشی زاده ۸  آمله  بعضی ساسانی افسانه‌ئون که آمُله زوون جه بائوته بَیینه ۳ عبارت ؟  ابن اسفندیار، ج ۱، ص ۷۰، ترجمه، ص ۲۴؛ ظهیرالدین، بکوشش دارن، ص ۲۷  کیا، ۱۳۲۷ ۹  سام  ابواعمرو؛ سامˇ اژدهاکاشیˇ خوری ۱ بیت  ۶؟  ابن اسفندیار، ج ۱، ص ۸۹، ترجمه، ص ۴۱  بهار، اقبال، کیا، ۱۳۲۷؛ منشی زاده ۱۰  معینی  ابراهیم معینی؛ اتا دِبیتی که ونه ات بیت نیکی‌نومهˇ شِنه  ۲ بیت  ۶؟  ابن اسفندیار، ج ۱، ص ۱۳۷، ترجمه، ص ۸۶  کیا، ۱۳۲۷؛ منشی زاده ۱۱  هجیم  قاضی هجیم؛ اتا ملمع شعر که فارسی و عربی و طبری ونهˇ دله قاطینه؛ حدود ۱۸ مصراع طبری خالص هستنه  ۳۲ بیت  ۶؟  ابن اسفندیار، ج ۱، ص ۱۳۴، ترجمه، ص ۸۳  کیا، ۱۳۲۷؛ مؤید ۱۲  قطب  قطب رویانی؛ اتا سه‌بندی ترجیع‌بند  ۱۴ بیت  ۷  ابن اسفندیار، ترجمه، ص ۲۶۰؛ اولیاءالله، بکوشش خلیلی، ص ۱۱۱؛ ظهیرالدین، بکوشش دارن، ص ۸۶  کسروی؛ کیا، ۱۳۲۷، منشی زاده ۱۳  امیرعلی  امیر علی؛ مطلع مرثیه ترجیع بند  ۱ بیت  ۷  اولیاءالله، بکوشش ستوده، ص ۱۶۶  کیا، ۱۳۲۷ ۱۴  امیر افراسیاب  کیا افراسیاب چلاوی؛ دِتا دِ بیتی  ۴ بیت  ۸  نسخه Supple. Pres. ۱۸۱۷ در کتابخانهٔ ملی پاریس، به نقل از قزوینی در «مسائل پاریسیه»، ص ۱۸۳-۱۸۱  قزوینی، برجیان ۱۵  داوود  امیر داوود ِاتا دِبیتی  ۲ بیت  ۸  نسخه Supple. Pres. ۱۸۱۷ در کتابخانهٔ ملی پاریس، به نقل از قزوینی در «مسائل پاریسیه»، ص ۱۸۳-۱۸۱  قزوینی، برجیان ۱۶  حسن  حسن کیا؛ سه‌تا دِبیتی  ۶ بیت  ۸  نسخه Supple. Pres. ۱۸۱۷ در کتابخانهٔ ملی پاریس، به نقل از قزوینی در «مسائل پاریسیه»، ص ۱۸۳-۱۸۱  قزوینی، برجیان ۱۷  عظیم  میر سید عبدالعظیم؛ دِتا دِبیتی  ۴ بیت  ۹  ظهیرالدین، بکوشش شایان، ص ۲۹۳-۲۹۲؛ کنزالاسرار، ج ۲، ص ۷۰  کیا، ۱۳۲۷، منشی زاده ۱۸  ظهیر ۱  طبری عبارات «تاریخ طبرستان و رویان و مازندران» دله  ۵ جمله  ۹  ظهیرالدین، بکوشش دارن، ص ۲۳۵، ۳۷۶، ۴۱۳، ۴۳۹  کیا، ۱۳۲۷ ۱۹  جامع  دِتا دِبیتی  ۴ بیت  ۹  نسخه‌های خطی «جامع الالحان عبدالقادر مراغی، بنقل از صادقی، ۱۳۷۱  صادقی، ۱۳۷۱ ۲۰  شیخ علی  ضرب‌المثلی تیمور ِحمله سَره  ۱ جمله  ۱۱  ملا شیخ علی، ص ۵۶  عمادی، ۱۳۶۲ ۲۱  اسفندیار  کلمات و ترکیبات «تاریخ طبرستان» دله   ۷  ابن اسفندیار، جاهای مختلف  کیا، ۱۳۲۷ ۲۲  اولیا  کلمات و ترکیبات «تاریخ رویان» دله   ۸  اولیاءالله، جاهای مختلف  ۲۳  ظهیر ۲  کلمات و ترکیبات «تاریخ طبرستان و رویان و مازندران» دله   ۹  ظهرالدین، جاهای مختلف  کیا، ۱۳۲۷

 عربی وردگاردستون 
اونچی که مازرونی ادبیات ره ایرانی زوونون ِادبیات جه سیوا و بتتر کانده چنتا وردِگاردِستهˇ کتاب قرآن و مقامات حریری جه هسته. روشی که این وَردِگاردِنی‌ین (= ترجمه) ˇدله استفاده بیّه کلمه-کلمه‌یی هسته که باعث وونه مازرونی زوونˇ قواعد رعایت نَواشِن. برجیان، همان، ص 14 
 قرآن ِنسخه، اسکاتلند ˇگت ˇلُژ دله
اتا قرآن اسکاتلندˇ گتˇ لُژ دله کَته که اِلون ساتن وه ره بررسی هاکرده. وه سال ۱۹۶۳، شه بررسی په بائوته که این کتاب قرون دوازهم هجری یا هیژهم میلادی و گانه که این بنویشته‌ئون نا اسایی گیلکی ره موندِنّه نا مازرونی ره ولی مطمئناً کاسپینی زوونون جه هسته. ۱۷۰۰ کلمه‌یی که متن دله دره جه ۶۰۰ فقره محلی و باقی فارسی هستنه. الول ساتن ِمطالعه صامتها، صرف، نحو و واژه‌ئون ره در بر گیرنه. Elwell-Sutton, L. P. , "An eighteenth century (?) caspian dialect," Tehran (Univ. series no. 843), 1342/1963, pp. 110-140
 مقامات حریری
مقامات الحریریˇ وَردِگاردِسته تهرانˇ ملک ˇکتابخنهˇ دله دره و ۱۸۹ وَلگِ (= برگه) هسته. صادق کیا گانه این کتاب ره اوایل قرن هفتم بنویشتنه ولی فضل‌الله پاکزاد گانه قرن نهم و دهم هجری جه اون وَرته نتونده بائه.
 قرآن، سورتیجی ِخانواده دله
اتا وردگاردسته دیگه‌یی قرآن جه دره که سورتیجی ِخاندان وه ره ساری دله دارنه و اینتا ۲۵۰ وَلگِ دانّه. اینتا دله قرآن ِدومین نیمه درنه البته بجز آخرین سوره‎ئون که پچوک-پچوکنه و حدوداً یک-سوم اصلی کتاب ره دربرگیرنه و اینتای ِزوون مقامات حریری ِزوون جه نزدیکه؛ بنابراین ونه قدمت قرون هفتم هجری جه ونه بَرِسه. اتا مثال این نمونه جه یارمی:
«یا ایها النّاس اِتّقوا ربّکُم انّ زلزله السّاعه شییٌ عظیم» ای مردمون بترسین شما خیا را کی زمین‌لرز قیومتی جیش وزرک
 دِتا قرآن، مجلس کتابخنه دله
دِتا خطی نسخه قرآن جه مجلس ِکتابخنه دله دره: اتا شماره ۱۲۲۷۸ جه و ۳۱۸ ولگ جه که ونه نوم ره «تفسیر قرآن با ترجمه طبری جلد اول» و دیگری ره شماره ۱۷۹۸۲ جه ۳۸۸ ولگ جه «تفسیر قرآن از سورهٔ مریم تا آخر با ترجمهٔ فارسی و طبری کهن» ِنوم جه وینّی.
190px|بندانگشتی|چپ|قدر ِسوره ونه مازرونی وردگاردسته جه
190px|بندانگشتی|راست|کوثر سوره ونه تبری وردگاردسته جه

بخشی از طبری ادبیات ره گرگانی ˇگویش تشکیل دنه که کتابونی به سون محبت نامه، نوم نامه، جاودان نامه، محرم نامه، و لغت نومه ای به نوم لغت‌استرآبادی اینتا گویش جه بنویشته بئی‌یه که صادق کیا اینتا متونه سر جه گرگانی واژه نامه ره تهیه هاکرده.
جاودان نامه:
سَبب چه بی که عیسی واتِی که با شِمِه هر چه واتِن به اشاره واتِن(طبری اَمروزی:سبب چه بی‌یه که عیسی باته که با شِما هر چه باتمِه به اشاره باتمه)
نوم نامه:
واتِی که هَنِه‌ کو تِنˇزمین سِرخ بو(طبری اَمروزی:باته که ونِه که تِنِ زمین سِرخ بوئه)

 قرآن ِزیدی ترجمه 
اتا قرآن ِدِگاردسته که مریم ِسوره تا آخر جه فارسی و طبری ِهمراهی هسته شماره ۱۷۹۸۲ جه مجلس کتابخنه دله دره. شهاب‌الدین حسینی نجفی مرعشی ونه جلد ِپشت بنویشته: «اونچی مِن هارشیمه و بفهمستمه اینه: آیات ِحواشی تفسیری دره که ملتقط کشاف جه، بیضاوی، ناصر کبیر ِتفسیر، ثعلب ِتفسیر، سُدّی ِتفسیر. کسی که تفسیر ره بائوته که بَنویسِن «ملاحاجی پسر فقیه مازندرانی دیلمی» بی‌یه که زیدیون جه هسته. اونچی مه نظر رسنه تفسیر ره علامه بحاثه شیخ مجدالدین مازندرانی بنویشته که حدود سال ۷۰۰ بمرده. این نسخه دله مازرونی کلمات و بعضی زیدی اصطلاحات خله زیاده» برجیان، همان، ص 105  اتا نمونه ونه کوثر ِسوره جه:
 «إنّا أعطَیناکَ الکَوثَرَ» اما ترا هادائیم یا محمد (ص) وهشتی خونی چشمه
 «فَصَلِّ لِرَبِّکَ وَانحَر» نماج بکن، تی خیا شکر بجار دنی بره، دیم هاقبله کن، قربان بکن
 «إنَّ شانِئَکَ هوَ الأَبتَرُ» که ترا بزا نوم بوسته اونه

 قرن نوزدهم میلادی گادِر 
این آثاری که بالاته بنویشتونه، مازرونی هستنه ولی اَنده این زوون عَوِض بَیی‌یه، معاصر ِمازرویون ره حالی نَوانه و این زوون ِخصوصیات ره سِراغ نَدِنه. اولین آثاری که این زوون جه هَنتا دَره و اِما ره وَرائه، قرن نوزدهم میلادی شِنه. این آثار گانّه که دویست سال ِاخیر این زوون ِکُلی مشخصات خله تغییر نَکارده.
 نصاب
امیر تیمور قاجار ساروی که وه ره امیر مازندرانی گاتِنه، محمد شای قاجار ِدوره اتا کتاب ره «نصاب» نوم بنویشته. این کتاب دله ۸۵۳ کلمه ره مازرونی و فارسی جه گانه تا مخاطبون این دِتا زوون ره تونِن هِدی سَر جه یاد بَیرِن. این لغات ره صادق کیا سه‌تا نسخه سَر جه استخراج هاکرده و «طبری واژه‌نومه» (۱۳۲۷) دله بَنویشته.
 مستشرقون ِبنویشته‌ئون
آثار دیگه که مازرونی قرن نوزدهم جه دانّه ره بعضی مستشرقون بنویشتنه: الکساندر خوجکو (۱۸۴۲)، ایلیا برزین (۱۸۵۳)، گریگوری والریانویچ ملگنوف (۱۸۶۱٬۶۸)، برنهارد دارن (۱۸۶۲٬۷۵)، ژاک دمورگان (۱۹۰۴) این مستشرقون ِرَج دله قِرار گیرنه.

بعضی مازرونی وَردِگاردِسته‌ئون هم دَرنه که اینان ره هم مستشرقون بنویشتنه یا وشون توصیه هاکردنه که بنویشته بَوو:
 طوفان البکاء جه برزین ۱۸۵۳، ج۲، ص ۷۲-۷۹
 گلستان سعدی جه دارن ۱۸۶۰٬۶۶، ج۲، ص ۱-۱۲۲
 شیخ طبرسی جنگ ِخَوِری دارن ۱۸۶۵
 آمل و بارفروش ِاوضاع جه ۱۳۰۷ هجری قمری مورگان ۱۹۰۴، ص ۲۴۸-۷۶۰
 کنزالاسرار
این کتاب اتا دیوان هسته که ونه دله اتخله دِ بیتی «امیر پازواری» جه دَره. این کتاب ره «برنهارد دارن» و «محمد شفیع مازندرانی» سال ۶-۱۸۶۰ میلادی جمع هاکردنه و سن پطرزبورگ دله فارسی ِدِگاردِسته جه چاپ هاکردنه.برجیان، همان، ص 16

 گرامر 
نیما یوشیج ِروجا دله مازرونی گرامر ره «SVO» بنویشتنه. یعنی فاعل، فعل، مفعول. اِسا دیگه خله کمته اونتی گپ بزه وونه، هسا مازرونی گپ بزوئن ره SOV جه اشناسنّه.

 ضمیر 
زنان و مردان مازرونی جمله دله فرق ندارنه، یعنی «وه» که گانّه هم تونده مَردی بوئه، هم تونده زِنا بوئه. 

مازرونی دله ضمیر سه حالت دارنه: فاعلی، مفعولی و ملکی:

 ضمیر  ۱ مفرد  ۲ مفرد  ۳ مفرد  ۱ جمع  ۲ جمع  ۳ جمع فاعلی، سارویگویش ساری (مازندرانی)، گیتی شکری، پژوهشگاه علوم انسانی و مطالعات فرهنگی، تهران، سال 1374، ص 75  men  te  ve  emâ  šemâ  vešun مفعولی، ساروی  mere  tere  vere  emâre  šemâre  vešunre ملکی، ساروی  me  te  vene  ame  šeme  vešune فاعلی، کلاردشتیگویش کلاردشت (رودبارک)، ایران کلباسی، پژوهشگاه علوم انسانی و مطالعات فرهنگی، تهران، سال 1376، ص 44  men  to  un/on  amâ  šomâ  ušon مفعولی، کلاردشتی  mene  tere  une/vere  amâre  šomâre  ušone ملکی، کلاردشتی  me  te  une/ve  ame  šeme  ušone فاعلی، شهمیرزادیراهنمای زبانهای ایرانی، رودریگر اشمیت، انتشارات ققنوس، سال 1388، جلد دوم، ص 504  mo  to/tu  ü/o  h-ama  šamâ  ošan مفعولی، شهمیرزادی  mor-o  tar-a/ter  ür-a  hamira  šamira  ošanra ملکی، شهمیرزادی  me  to/te  e  hami  šami  ošene

 شناسه 
فارسی دله دِ جور شناسه دارمی: بگذشته و حال؛ ولی طبری دله سه جور هَسته: بگذشته، ساده حال و التزامی حال.اشمیت، همان، ص 503 (این نمونه‌ها شایی/قائمشهری جه هسته)

۱. بگذشته:
 بن ماضی ساده: -ba-pet = پخت
 بن ماضی استمراری: -pat = می‌پخت

 بگذشته  ۱ مفرد  ۲ مفرد  ۳ مفرد  ۱ جمع  ۲ جمع  ۳ جمع شناسه  eme i  e  emi  eni  ene

۲. ساده حال:
 بن مضارع اخباری: -paj = می‌پزد

 ساده حال  ۱ مفرد  ۲ مفرد  ۳ مفرد  ۱ جمع  ۲ جمع  ۳ جمع شناسه  embe  eni  ene  embi  enni  enne

۳. التزامی حال :
 بن مضارع التزامی: -ba-pej = بپزد

 التزامی حال  ۱ مفرد  ۲ مفرد  ۳ مفرد  ۱ جمع  ۲ جمع  ۳ جمع شناسه  em  i  e  im  in  en

 فعل 
بَییتِن ِفعل(baiten = گرفتن) ره شایی/قائمشهری لهجه دله اینتی صرف کانّه.

منفی هاکردن وسه این فعل زمون‌های: ساده بگذشته ، کامل بگذشته ، التزامی بگذشته ، التزامی کامل بگذشته و التزامی حال دله n ونه فعل ِابتدا b جایگزین بَوو. زمون‌های: استمراری بگذشته و ساده حال دله na ونه g جایگزین بَوو همینسه زمون‌های: ساده بگذشته و استمراری بگذشته دله نفی اتی هسته. همینجور دِتا زمون» دَر انجام وانه بگذشته و حال منفی ندارنه.

 زمون/شخص  ۱ مفرد  ۲ مفرد  ۳ مفرد  ۱ جمع  ۲ جمع  ۳ جمع ساده بگذشته  baiteme  baiti  baite  baitemi  baiteni  baitene کامل بگذشته  bait-bime  bait-bi  bait-bie  bait-bimi  bait-bini  bait-bine التزامی بگذشته  bait-buem  bait-bui  bait-bue  bait-buim  bait-buin  bait-buen کامل ِالتزامی بگذشته  bait-bi-bum  bait-bi-bui  bait-bi-bu  bait-bi-buim  bait-bi-buin  bait-bi-buen استمراری بگذشته  giteme  giti  gite  gitemi  giteni  gitene انجام دَرگَنّه بگذشته  daime-giteme  daii-giti  daie-gite  daimi-gitemi  daini-giteni  daine-gitene  ساده/آینده حال  girembe  girni  girne  girembi  girenni  girenne انجام دَرگَنّه انجام  darme-girembe  dari-girni  dare-girne  darmi-girembi  darni-girenni  darne-girenne  التزامی حال  bairem  bairi  baire  bairim  bairin  bairen

 نقلی بگذشته 
بعضی محققون گانه مازرونی دله «نَقلی بگذشته» ندارمی و گِنِش‌کَرون ساده بگذشته جه ونه بَدِل استفاده کانّه ولی بعضی دیگه گانّه که نقلی بگذشته این زوون دله دِتا شیوه جه بساته وانه اتجور اولیه و قید تکیه‌ی جا فقط وِنه کومِک بَییتِن.نقش نحوی تکیهٔ اول در گویش مازندرانی، فردوس آقاگل‌زاده، مجله گویش شناسی، دوره چارم، شماره اول و دوم، فرهنگستان زبان و ادب فارسی، سال 1386، ص 33 (اینان بابلکنار لهجه جا هستنه)
 اگه «اولیه تکیه» «فعلی پیشوند» سَر کَب‌بائه، ساده‌بگذشته اِنه.

 او آن کار را کرد  vә unta kar-rә ‘hæ-kәrdә بچه خوابید  væčә ‘ba-xәtә ناهار خوردم  čašt ‘bæ-xәrdәmә من چشمم را بستم  mәn šә čәš-(r)ә ‘dæ-vәssәmә دخترم برنج را باد داد (خاکش را جدا کرد)   mә kija/dәtәr dunә-rә ‘hә-patә
 اگه :اولیه تکیه» «فعل اولین هجا» سَر بِئه، «نقلی بگذشته» وانه.

 او آن کار را کرده‌است  ve unta kar-(r)ә ha-‘kәrdә بچه خوابیده‌است (اکنون در خواب است)  væčә ba-‘xәtә ناها خورده‌ام  čašt bæ-‘xәrdәmә من چشمم را بسته‌ام  mәn šә čәš-(r)ә dæ-‘vәssәmә دخترم برنج را باد داده‌است   mә kija/dәtәr dunә-rә hә-‘patә

 لهجه‌ئون 

300px|thumb|left|مازرونی زوون لهجه‌ئون

کارشناسون گانّه که مازرونی زوون دِوازده‌تا لهجه دانّه:
 کتولی: کوهستانی مناطق شاهوار ِشمال، کتول، پیچک مله، محمود آباد، فاضل آباد و استرآباد ِقدیمی‌مَله‌ئون.
 کردکویی: شرقی هزارجریب، شاکوه زیارت، بالاجاده، رادکان، شرقی گز و غربی گز و گرگان ِزنگی مَله و چاردنگه و گلوگاه.
 اَشرِفی (بهشهری): هزارجریب چاردنگه (سورتی تا کیاسر) و جلگه‌یی مََله‌ئون گلوگاه تا شاه کلیه و قره‌طغان تا نکارود ِدرکا.
 ساروی: چاردنگه (کیاسر تا دِدنگه کوهون)، میون دِرود و تجن رود تا جویبار.
 سوادکوهی: سوادکوه و شاهی و کیاکلا تا جویبار و بیشه‌سر.
 بابلی: چلاو تا بندپی، امامزاده حسن و آلاشت ِغربی‌وَر و جلگله‎ای نواحی میون فریدونکنار، بابلسر، بهنمیر، کیاکلا تا کوهی روستائون کهنه خط، گنج افروز و بابل کنار.
 آملی: بندپی تا چلاو، لاریجانات، نمارستاق و کلارستاق آمل تا امامزاده هاشم حوالی و جلگه‌ئون هراز، دشت سر و محمود آباد دِ وَر،جاده آمل چمستانِ جلگهئون، آمل و نور میون.
 نوری و نوشهری: بیرون بشم، کجور، محال ثلاث و سرخ رود تا چالوس ِدرکا.
 چالوسی و شرقی شهسواری: کلارباستانی، بعضی روستائون بیرون بشم ولنگا سون و جلگه‌ای نواحی آب چالوس و عباس آباد و نشتارود میون.
 مرکزی شهسواری: دوهزار و سه‌هزاری و خرم‌آبادی و گلیجانی و چالکش (آب نشتا تا آب شیرودِ جلگه‌ئون میون)
 فیروزکوهی: فیروزکوه، دماوند تا رودهن و بومهن
 قصرانی: اوشان، فشم، میگون، لالان، شمشک، گاجره و توچال تا جاجرود ِدرکای غربی‌وَر
 الیکایی : شامل ایل الیکایی گرمسار روستای فروان آرادان جه تا روستای حصاربن فیروزکوه

 مازرونی و دیگه زوونون فرق 
300px|بندانگشتی|چپ|کاسپینی زوونون ِآمار، این آمار ره جهادسازندگی سال ۱۹۸۶ با حیساب اون گادِر ِدهستون‌ها و شهرستون‌ها هِدا بی‌یه.
این بخش دله مازرونی و بعضی دیگه زوونون ره جدول دله مقایسه کامبی. اگه خانّی اینطی جدول‌ها جه ویشته دونین و زوون‌های ویشتری ره هارشین، اینجه ره بَوینین:

 Indo-Iranian Swadesh lists (extended)

این جدول دله فقط فارسی، کوردی، گیلکی و انگلیسی ره بیاردمی و مازرونی جه مقایسه هاکِردمی. این جدول دله فارسی و مازرونی ِونگ‌نویس‌بَیی عبارتون هم دَرنه که راحت بخوندِستن وسّه دَرنه و اینتا ره بی‌یشتمی که هرکی این زوون‌ها جه آشنا نی‌یه، راحت بائه.

 مازرونی  مازرونی ِوَنگ‌نویس‌بَیی  گیلکی  انگلیسی  فارسی  فارسی ِونگ‌نویس‌بَیی  کوردی دیم  dim  dim  face  روی/چهره  ruy/čehreh  rû وچه  vače  zäy  baby/kid  کودک/بچه  kudæk/bæčé  minall پییر/پـِر  piyer/per  pier  father  پدر  pedær   bawk شی پییر  ši piyer  mərdə per  father of the husband پدرشوهر  pedær šohar  xezûr کیجا  kijâ kor/kiĵä/kilka/läku  girl  دختر  doxtær  Keç ریکا  rikâ rey/rikä/ri  boy  پسر  pesær  Kur کرگ  kerk  kerk/murgh  hen مرغ خانگی  morgh khanegi  Mirîşk گو  guw  gäb  cow  گاو  gāv  ga ملیجه  melije  pitär  ant  مورچه  murčé  Morcela کنگلی/زِزِم/زِرزِم  kangeli/zezem/zerzem  siftäl=garzak  bee  زنبور  zanbur  Mêşhingiv بامِشی  bâmeši  piča/piche  cat/pussy cat  گربه/پیشی  gorbe/piši  Pisîk میچکا/میشکا  mičkâ  malĵå, čičini  sparrow  گنجشک  gonješk  Çivîka malan زمون/گادِر  zemun/geder  zəmat  time زمان  zaman  dem اساره  esâre  roĵä/kiĵi/setarə  star  ستاره  setare  Stêr نسوم/سایه  nesum/sâyne  nesä/saye  shadow  سایه  saye  sî جور  jur  buĵor / jor  up  بالا  bāla  jor گت  gat  pilə=pila  great  بزرگ  bozorg  gewre ونه  vene  vastån  appetite or desire  اشتها/میل  ešteha/meyl  bij بَشِندی‌یِن bašendiyen  šondån/fotan  pouring of liquids  ریختن مایعات  rixtan e mayeāt  rêtin

 ویشته بخوندین 
 مازرونی ادبیات
 مازرونی مردمون
 تبرستون

 بوریم چرخ‌هاییتن 
 فرهنگ لغت مازندرانی
 دستور زبان
 مازرونی آهنگ

 بن‌بنویشت 

رج:مازرون
رج:ایرانیج زوون
رج:مازرونی زوون